S-44/2023

Mál þetta, sem þingfest var 16. febrúar sl. og dómtekið fimmtudaginn 2. mars sl., er höfðað með ákæru lögreglustjórans á Suðurlandi þann 26. janúar sl., á hendur M-kvk-þgf E-kvk-þgf, [...]

I. fyrir umferðarlagabrot

með því að hafa, mánudaginn 20. júní 2022, ekið bifreiðinni [...] svipt ökurétti norður Kringlumýrarbraut í Reykjavík.

(007-2022-xxxxxx)

Telst brot ákærðu varða við 1. mgr. 58. gr. umferðarlaga nr. 77/2019, sbr. 1. mgr. 95. gr. sömu laga.

II. fyrir umferðarlagabrot

með því að hafa, þriðjudaginn 5. júlí 2022, ekið bifreiðinni [...] svipt ökurétti um Eyraveg við Hótel Selfoss á Selfossi.

(318-2022-xxxxxx)

Telst brot ákærðu varða við 1. mgr. 58. gr. umferðarlaga nr. 77/2019, sbr. 1. mgr. 95. gr. sömu laga.

III. fyrir umferðarlagabrot

með því að hafa, aðfaranótt mánudagsins 8. ágúst 2022, ekið bifreiðinni [...]norður Eyrarbakkaveg og þaðan um Tjarnarbraut í Tjarnarbyggð í Sveitarfélaginu Árborg, svipt ökurétti og óhæf til að stjórna bifreiðinni örugglega vegna áhrifa ávana- og fíkniefna og slævandi lyfja (í blóði mældist kókaín 640 ng/ml, klónazepam 4,2 ng/ml, metadón 70 ng/ml og oxýkódon 35 ng/ml).

(318-2022-xxxxxx)

Telst brot ákærðu varða við 2. mgr. 48. gr., 1. mgr., sbr. 2. mgr. 50. gr. og 1. mgr.

58. gr. umferðarlaga nr. 77/2019, allt sbr. 1. mgr. 95. gr. sömu laga.

IV. fyrir umferðarlagabrot

með því að hafa, mánudaginn 15. ágúst 2022, ekið bifreiðinni [...]um Eyraveg við verslun Árvirkjans á Selfossi, svipt ökurétti og óhæf til að stjórna bifreiðinni örugglega vegna áhrifa ávana- og fíkniefna og slævandi lyfja (í blóði mældist kókaín 500 ng/ml, metadón 125 ng/ml og oxýkódon 260 ng/ml).

(318-2022-xxxxxx)

Telst brot ákærðu varða við 2. mgr. 48. gr., 1. mgr., sbr. 2. mgr. 50. gr. og 1. mgr.

58. gr. umferðarlaga nr. 77/2019, allt sbr. 1. mgr. 95. gr. sömu laga.

V. fyrir umferðarlagabrot

með því að hafa, mánudaginn 31. október 2022, ekið bifreiðinni [...]svipt ökurétti vestur Suðurlandsveg við Lögbergsbrekku í Kópavogi.

(007-2022-xxxxxx)

Telst brot ákærðu varða við 1. mgr. 58. gr. umferðarlaga nr. 77/2019, sbr. 1. mgr. 95. gr. sömu laga.

Þess er krafist að ákærða verði dæmd til refsingar, til að sæta sviptingu ökuréttar samkvæmt 99. og 101. gr. umferðarlaga nr. 77/2019 og til greiðslu alls sakarkostnaðar.

Þ ann 2. mars sl., var þingfest mál nr. S- 155/2023 er í kjölfarið var sameinað máli þessu, er höfðað var af lögreglustjóranum á Suðurlandi mál á hendur ákærðu með ákæru útgefinni 1. mars sl., fyrir umferðarlagabrot með því að hafa, þriðjudaginn 29. nóvember 2022, ekið bifreiðinni [...]svipt ökurétti vestur Suðurlandsveg vestan við Gunnarshólma í Kópavogi.

Telst brot ákærðu varða við 1. mgr. 58. gr. umferðarlaga nr. 77/2019, sbr. 1. mgr. 95. gr. sömu laga.

Þess er krafist að ákærða verði dæmd til refsingar og til greiðslu alls sakarkostnaðar.

Ákærða kom fyrir dóminn þann 2. mars sl., ásamt skipuðum verjanda sínum. Á kærða viðurkenndi skýlaust að hafa gerst sek um þá háttsemi sem henni er gefin að sök í báðum ákærum. Með vísan til skýlausrar játningar ákærðu og þar sem dómari taldi ekki ástæðu til að draga í efa að játning hennar væri sannleikanum samkvæm var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála, eftir að aðilum hafði verið gefinn kostur á að tjá sig um lagaatriði og ákvörðun viðurlaga. Í máli verjanda var sérstaklega mótmælt fjárhæð sakarkostnaðar með vísan til þess að ekki liggi fyrir reikningar vegna allra gjaldliða sakarkostnaðaryfirlita.

Um málavexti vísast til ákæruskjala. Sannað er að ákærða hefur gerst sek um þá háttsemi sem henni er gefin að sök í ákærum og þar þykir rétt færð til refsiákvæða. Ákærða hefur með háttsemi sinni unnið sér til refsingar. Samkvæmt framlögðu sakavottorði hefur ákærða þrisvar sinnum áður sætt refsingu. Þann 23. september 2021 var ákærðu gerð sekt meðal annars vegna aksturs undir áhrifum fíkniefna og aksturs svipt ökurétti og hún jafnframt svipt ökurétti tímabundið. Þann 30. desember 2021 var ákærðu gerð sekt vegna aksturs undir áhrifum fíkniefna og akstur svipt ökurétti og hún jafnframt svipt ökurétti tímabundið. Þann 24. maí 2022 var ákærða fundinn sek um akstur svipt ökurétti og henni gert að sæta fangelsi í 30 daga. Ákærða er nú fundinn meðal annars fundin sek um akstur undir áhrifum fíkniefna og er það brot hennar nú ítrekað öðru sinni. Þá telst ákærðu í fjórða sinn gerð refsing vegna aksturs svipt ökurétti.

Refsing ákærðu er hæfilega ákveðin fangelsi í 255 daga. Með vísan til dómvenju þykja ekki efni til að skilorðsbinda refsinguna. Með vísan til 99. og 101. gr., þó einkum 3. mgr. 99. gr. umferðarlaga nr. 77/2019, ber að svipta ákærðu ökurétti ævilangt. Með vísan til 235. gr. laga nr. 88/2008 um meðferð sakamála, með síðari breytingum, ber að dæma ákærða til greiðslu alls sakarkostnaðar. Samkvæmt framlögðum yfirlitum lögreglu nemur sakarkostnaður samtals 427.931 kr. Ekki verður á það fallist með verjanda að kostnaður vegna blóðsýnatöku og svonefnds drug wipe skuli ekki teljast til sakarkostnaðar í máli þessu, enda er ákæruvaldinu ekki skylt að leggja fram reikninga til stuðnings yfirliti yfir sakarkostnað, skv. 2. mgr. 234. gr. laga nr. 88/2008, með síðari breytingum. Verður ákærða því dæmd til greiðslu framangreinds sakarkostnaðar auk þóknunar skipaðs verjanda síns sem er hæfilega ákveðin 210.924 kr., að teknu tilliti til virðisaukaskatt sog ferðakostnað verjanda, 15.008 kr.

S-kvk-nf I-kvk-nf, löglærður aðstoðarmaður dómara, kveður upp dóm þennan.

DÓMSORÐ:

Ákærða, M-kvk-nf E-kvk-nf, sæti fangelsi í 255 daga.

Ákærða er svipt ökurétti ævilangt, frá birtingu dómsins að telja.

Ákærða greiði sakarkostnað samtals, 653.863 krónur, þar af þóknun skipaðs verjanda, I-kk-ef F-kk-ef H. Á-kk-ef lögmanns, 210.924 krónur, að teknu tilliti til virðisaukaskatts og ferðakostnað verjanda 15.008 krónur.

S-kvk-nf I-kvk-nf.